[bookmark: _GoBack]VENDIM
Nr.974, datë 30.9.2009

PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËTORE, QË TRANSFEROHEN NË PRONËSI OSE NË PËRDORIM TË BASHKISË MEMALIAJ TË QARKUT TË GJIROKASTRËS

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ të bashkisë Memaliaj të qarkut të Gjirokastrës, që transferohen, në pronësi ose në përdorim, të kësaj bashkie, sipas lidhjes nr.1, e cila i bashkëlidhet këtij vendimi dhe është pjesë përbërëse e tij.
Lista me 45 (dyzet e pesë) fletë, që i bashkëlidhet këtij vendimi, përfundon me numrin rendor 263 (dyqind e gjashtëdhjetë e tre).
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe bashkia Memaliaj për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha


Bashkia Memaliaj       							Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-7
	Prona që përdoren për realizimin e programeve arsimore.
	Në pronësi

	8-10
	Prona që përdoren për realizimin e funksioneve në  shëndetin publik.
	Në pronësi

	11-13
	Prona që përdoren për realizimin e veprimtarive social-kulturore e sportive.
	Në pronësi

	14,15,16
	Varrezat publike
	Në pronësi

	17,19,47,68-114,116-124,204-241
	Infrastrukturë (rrugë vendore, lulishte) dhe shërbime publike
	Në pronësi

	18,20-45,48-67,115,125
	Troje të lira dhe hapësira publike të pa zëna ndërmjet ndërtesave ose objekteve të çdo lloji
	Në pronësi

	126,127-141
	Prona që përdoren në fushën e mbrojtjes civile.
	Në pronësi

	147
	Prona që përdoren  në fushën administrative.
	Në pronësi

	175-179,181-183,185-198
	Prona që përdoren në fushën e bujqësisë  (tokë bujqësore produktive).
	Në përdorim

	46,180,184
	Toka bujqësore jo produktive
	Në pronësi

	149-151,155
	Prona që përdoren në fushën e zhvillimit ekonomik.
	Në pronësi

	199,200
	Sistemi i kanalizimit të ujërave të zeza
	Në pronësi



